**โกโม 1907** โดยทั่วไปเรียกว่า **โกโม** เป็นสโมสรฟุตบอลอิตาลีที่ตั้งอยู่ในเมืองโกโม แคว้นลอมบาร์เดีย ประเทศอิตาลี ปัจจุบันสโมสรลงเล่นในเซเรียบี ซึ่งเป็นฟุตบอลระดับสองของอิตาลี หลังจากการเลื่อนชั้นจากเซเรียซี ฤดูกาล 2020–21 สโมสรก่อตั้งขึ้นในปี 1907 และสีประจำทีมคือสีน้ำเงินเข้ม

โกโมอยู่ในเซเรียอา ฤดูกาล 2002–03; ตามมาด้วยการตกชั้น 3 ฤดูกาลติดต่อกันซึ่งปิดท้ายด้วยการตกชั้นสู่เซเรียซี 2 เมื่อจบฤดูกาล 2004–05 หลังจากแพ้ในรอบเพลย์ออฟ (รวมผล 2 นัด 1–2) ต่อ โนวารา เนื่องจากปัญหาทางการเงิน พวกเขาจึงถูกประกาศให้ล้มละลายและถูกขับออกจากการมีส่วนร่วมในฟุตบอลอิตาลี พวกเขาได้รับการยอมรับให้เข้าสู่เซเรียดีซึ่งเป็นลีกสูงสุดของฟุตบอลกึ่งอาชีพในอิตาลีทันที พวกเขาใช้เวลา 3 ฤดูกาลก่อนที่จะได้รับการเลื่อนชั้นกลับสู่เซเรียซี 2 ในฤดูกาล 2007–08 สโมสรล้มละลายอีกครั้งในปี 2016 ต่อมาได้มีการก่อตั้งสโมสรขึ้นอีกครั้งในปี 2017 และเข้าสู่เซเรียดีในฤดูกาล 2017–18

ประวัติศาสตร์สโมสร
------------------

### เอฟซี โกโม / โกโม 1907

เนื่องจากปัญหาทางการเงินเกิดขึ้นอีกครั้งในฤดูกาล 2016–17 ส่งผลให้สโมสรต้องถูกประกาศให้เลิกกิจการและนำออกประมูล ในการประมูลครั้งที่ 4 ทรัพย์สินของสโมสรถูกซื้อโดย Akosua Puni Essien ภรรยาของมิคาเอล เอสเซียง นักฟุตบอลระดับตำนานของกานา ซึ่งเป็นนักธุรกิจหญิงชาวต่างชาติคนแรกในวงการฟุตบอลอิตาลี (ผ่านทางบริษัท F.C. Como S.r.l. ของเธอ)

อย่างไรก็ตาม สหพันธ์ฟุตบอลอิตาลีปฏิเสธการสมัครเข้าร่วมเซเรียซีฤดูกาล 2017–18 ของ เอฟซี โกโม เนื่องจากสโมสรไม่ปฏิบัติตามเกณฑ์ทั้งหมดในมาตรา 52 ของ N.O.I.F. เมื่อเริ่มฤดูกาล อีกบริษัทหนึ่งคือ Como 1907 S.r.l. ได้รับการคัดเลือกเข้าสู่เซเรียดีฤดูกาล 2017–18 แทน

หลังจากคว้าแชมป์กลุ่มบีในเซเรีย ดี โกโมก็กลับมาสู่ระบบฟุตบอลอาชีพในปี 2019

ตั้งแต่ปี 2019 สโมสรมีเจ้าของคือบริษัท Djarum Group ของอินโดนีเซีย ซึ่งนำโดย Michael Hartono และ Robert Budi Hartono ผ่านบริษัท Sent Entertainment บริษัทสื่อบันเทิงของอังกฤษที่ Djarum เป็นเจ้าของและได้รับการสนับสนุนจาก Mola ซึ่งเป็นบริษัทในเครือของ Djarum ตั้งแต่ปี 2021 เดนนิส ไวส์ อดีตผู้เล่นวิมเบิลดัน, เชลซี, เลสเตอร์ซิตี, มิลวอลล์ และเซาแทมป์ตัน ได้รับการแต่งตั้งให้เป็นประธานเจ้าหน้าที่บริหารของสโมสร ต่อมาในวันที่ 1 สิงหาคม 2022 เซสก์ ฟาเบรกัส อดีตกองกลางทีมชาติสเปนซึ่งอำลาทีมอาแอ็ส มอนาโกหลังสัญญาหมดลงตัดสินใจเซ็นสัญญา 2 ปีกับโกโมแบบไม่มีค่าตัวพร้อมทั้งซื้อหุ้นของสโมสรทำให้เขากลายเป็นเจ้าของร่วมของสโมสร

เมื่อวันที่ 29 สิงหาคม 2022 ตีแยรี อ็องรี ตำนานกองหน้าทีมชาติฝรั่งเศสของอาร์เซนอลและบาร์เซโลนา ตัดสินใจซื้อหุ้นสโมสรโกโม ทำให้เขากลายเป็นเจ้าของร่วมของสโมสรร่วมกับฟาเบรกัส จากนั้นในวันที่ 1 กรกฎาคม 2023 ฟาเบรกัสได้โพสต์ข้อความประกาศแขวนสตั๊ดในวัย 36 ปี ก่อนที่จะผันตัวไปทำงานเป็นโค้ชให้กับทีมบีและทีมเยาวชนของโกโม

ในวันจันทร์ที่ 13 พฤศจิกายน 2023 โกโมได้ปลด โมเรโน่ ลองโก ออกจากตำแหน่งผู้จัดการทีมแล้ว แม้ว่าเขาจะพาโกโมคว้าชัยเหนืออัสโคลีเมื่อวันเสาร์ที่ 11 พฤศจิกายน หลังจากนั้นสโมสรก็ได้แต่งตั้งฟาเบรกัสเป็นผู้จัดการทีมชั่วคราว

อ้างอิง
-------

1. ↑  Federazione Italiana Giuoco Calcio (2 October 2020). "Elenco delle società C.R. Lombardia" (PDF). เก็บ (PDF)จากแหล่งเดิมเมื่อ 18 June 2021. สืบค้นเมื่อ 11 October 2020.
2. 1 2  "Stagione Sportiva 2017/2018 Comunicato Ufficiale N°14 del 14/8/2017" [Sporting season 2017/2018 Official Statement N°14 of 14/8/2017] (PDF) (ภาษาอิตาลี). Federazione Italiana Giuoco Calcio Lega Nazionale Dilettanti. เก็บ (PDF)จากแหล่งเดิมเมื่อ 25 August 2017. สืบค้นเมื่อ 25 August 2017.
3. ↑  "Il Como è di Lady Essien "Vi porteremo in serie B"". เก็บจากแหล่งเดิมเมื่อ 25 April 2017. สืบค้นเมื่อ 16 April 2017.
4. ↑  "LEGA PRO: L'ESITO DEL CONSIGLIO DIRETTIVO" (Press release) (ภาษาอิตาลี). Lega Pro. 3 July 2017. เก็บจากแหล่งเดิมเมื่อ 30 July 2017. สืบค้นเมื่อ 4 July 2017.
5. ↑  "Comunicato Ufficiale N°191/A (2016–17)" [Press Release N°191/A (2016–17)] (PDF) (Press release) (ภาษาอิตาลี). FIGC. 30 June 2017. เก็บ (PDF)จากแหล่งเดิมเมื่อ 3 July 2017. สืบค้นเมื่อ 4 July 2017.
6. ↑  Djarum buys Italy’s third tier soccer club[*ลิงก์เสีย*]
7. ↑  เชสก์ ฟาเบรกาส เปิดตัวซบ โคโม่ สโมสรระดับ กัลโช่ เซเรีย บี พ่วงตำแหน่งเจ้าของร่วมสโมสร
8. ↑  ‘อองรี’ เอาด้วย! ควักเงินซื้อหุ้น ‘โคโม’ ตามรอย ‘ฟาเบรกาส’
9. ↑  สู่เส้นทางโค้ช! ฟาเบรกาสประกาศแขวนสตั๊ดวัย 36 ปี
10. ↑  ประเดิมงานสายโค้ช-โคโมตั้ง-ฟาเบรกัส-คุมทีม